25.11.2022

Nimet
Nimet
Nimet
Osoite
Postinumero & -toimipaikka

ILMOITUS SUUNNITTELUTARVERATKAISU- JA RAKENNUSLUPAHAKEMUKSEN VIREILLÄOLOSTA (MRL 125 §, MRA 65 §)

Finnish Renewables Vasama 1 Oy hakee suunnittelutarveratkaisua sekä maankäyttö- ja rakennuslain 125 § mukaista rakennuslupaa rakentaakseen aurinkovoimalan. Aurinkovoimalan hankealueen koko on noin 57 hehtaaria, ja se on huomioitu myös suunnitteilla olevassa Vasaman tuulipuiston osayleiskaavassa. Aurinkovoimala koostuu aurinkopaneelikentistä ja yhteensä kahdestatoista muuntajarakennuksesta. Sähkönsiirrossa aurinkovoimalan ja Uus-Nivalan sähköaseman välillä on tarkoitus hyödyntää suunnitteilla olevan Vasaman tuulipuiston siirtolinjaa, kaapeleiden sijoittamisen osalta.  

Aurinkovoimalan hankealueella sijaitsevat kiinteistöt 977-431-16-17 (vaikutusalue n. 7 ha), ja 977-402-14-46 (vaikutusalue n. 50 ha). 

Aurinkovoimala sijoittuu Ylivieskan kaupungin pohjoisosaan, Nivalan kunnanrajan läheisyyteen. Alue sijaitsee noin 18 km Ylivieskan keskustasta koilliseen, noin 11 km Nivalan keskustasta pohjoiseen ja noin 18 km Haapaveden keskustasta lounaaseen. Suunniteltu rakennuspaikka sijoittuu pääosin viljelemättömien peltojen alueelle.

Liitteenä olevat asiakirjat ovat nähtävissä Ylivieskan kaupungin rakennusvalvonnan nettisivuilla, kohdassa ajankohtaista: 
https://www.ylivieska.fi/asuminen-ja-ymparisto/rakentaminen/rakennusvalvonta/ylivieskan-rakennusvalvonta/

Suunnitelmat ovat myös nähtävissä rakennusvalvontatoimistossa, osoitteessa Kyöstintie 4, Ylivieska.

Teille varataan naapurina yllä mainitun rakennushankkeen johdosta tilaisuus huomautuksen tekemiseen. Rakennuslupaa koskevat mahdolliset kirjalliset huomautukset on toimitettava Ylivieskan rakennusvalvontaan johtavalle rakennustarkastajalle Harri Häivälälle 30.12.2022 klo 15.00 mennessä joko osoitteeseen:

Ylivieskan kaupunki
Rakennusvalvonta
PL 70
84101 Ylivieska

tai

sähköpostilla: 
harri.haivala@ylivieska.fi

Jos kiinteistöllä on muita omistajia, niin tiedottakaa myös heitä tästä hankkeesta. 

Jos kiinteistönne on kuolinpesä, niin tiedottakaa hallintolain 57 §:n mukaisesti muita asianosaisia hankkeesta. 

Liitteet
-	Aluesuunnitelma
-	Yleisleikkaus aurinkopaneelista ja telineestä
-	Muuntajan pohja- ja julkisivupiirrokset

_______________________________
Harri Häivälä
p. 044 4294 373
johtava rakennustarkastaja
Ylivieskan kaupunki